ኔትፍሊክስ፣ ሊንኪድንን ቨርጂን ማኔጅመንትን ምንጪ ስእሊ, Getty Images መግለጺ ስእሊ, ገለ ትካላት ሰራሕተኛታቶም ክንድዝደለይዎ ግዜ ኣብ ዕረፍቲ ከሕልፉ ይፈቕዱ ኔትፍሊክስ ዝተብሃለ ትካል ገደብ ኣልቦ መዓልታት ዕረፍቲ ብምትእትታው መሪሕነት ይሕዝ። "ፖሊሲና ዕረፍቲ ውሰዱ እዩ፡ ኣብ ዓመት ክንደይ ሰሙናት ከምዘለው ዝከታተል ሕግን ሰርዓትን የብልናን" ይብል ኣብ ናይ ባዕሉ ድሕረ-ገፅ። ብተመሳሳሊ ማሕበራዊ መራኸቢ ሊንክዲን ብወገኑ፡ ኣብ ኣሜሪካ ንዝርከቡ ሰራሕተኛታቱ ግዜ ዕረፍቲ ብዘይ ገደብ ይፈቅድ። ሰራሕተኛታቱ "ተዓፃፃፍነት ክህልዎምን ክተባብዑን" ከምዝገብረሉ ድማ ይገልፅ። ቨርጂን-ማኔጅመንት (ኩባንያ ኢንቨስትመንትን ፍቓድ ምልክት ንግዲን) እውን ኣብ 2014 እዩ ነዚ ፖሊሲ ኣታኣታትዩ። ሻሮን ፖምልስ ዝተብሃላ ኣባል ኣመራርሓ'ቲ ትካል ከምዝሓበርኦ ሰራሕተኛታት፡ ኩሎም ነቲ ውሳነ ብታሕጓስ ተቐቢሎምዎ። ክሳብ ክንደይ ሰራሕተኛታት በቲ መተባብዒ ከምዝረብሑ ግን ሊንከዲን ኮነ ቨርጂን ማኔጅመንት ዝሃብዎ ኣሃዝ የለን። ዘይተገደበ መዓልታት ዕረፍቲ ዘገርም እንትኾነ'ውን ብድሕሪት ዘሎ ሓቂ ግን ዝተፈለየ ክኸውን ይኽእል። ንፎረም ቁጠባ ዓለም ዝፀሓፉ ምሁር ስምዒታት ዶክተር ትራቪስ ብራድቤሪ "ናፅነት፡ ሰራሕተኛታት ጥንኩር ስምዒት ዋንነትን ተሓታትነትን ንክሓድሮም ይገብር" ይብሉ። እንቃቑሖ ምፅናሕ ካብ መን?
